Title:

Lansarea EU Datathon 2018

Text:

Oficiul pentru Publicații al Uniunii Europene organizează a doua ediție a concursului EU Datathon, care evidențiază potențialul stabilirii unei legături între datele UE și cele naționale. Evenimentul a debutat în mai 2018, faza finală urmând să aibă loc la Bruxelles, la 2 octombrie 2018.

Participanții sunt invitați să dezvolte aplicații utilizând cel puțin un set de date pus la dispoziție de instituțiile și agențiile UE pe [portalul de date deschise al UE](https://data.europa.eu/euodp/ro/data). Aplicațiile pot concura în una dintre următoarele grupuri tematice:

1. Date deschise ale UE - Pentru un nivel sporit de inovare în Europa

2. Dreptul națională și european - Pentru o legislație interoperabilă

3. Achiziții publice europene - Valoare pentru cetățeni, valoare pentru întreprinderi

4. Autoritatea Europeană pentru Siguranța Alimentară - Promovarea reutilizării datelor și a inovării

Prima ediție a acestui eveniment, în 2017, a fost o ocazie pentru serviciile și întreprinderile (inclusiv cele nou-înființate) din UE să interacționeze, să creeze rețele, să facă schimb de idei și să dezvolte noi aplicații utilizând datele deschise ale UE.

La încheierea primului EU Datathon, Rudolf Strohmeier, directorul general al Oficiului pentru Publicații al Uniunii Europene, a explicat că acest eveniment a arătat cât de interconectați suntem, cât de interconectate sunt toate datele pe care le generăm și cât de important este să recunoaștem și să exploatăm potențialul de reutilizare al acestor date.

Partenerii EU Datathon 2018 sunt:

* [Comisia Europeană (Direcția Generală Rețele de Comunicare, Conținut și Tehnologie),](https://ec.europa.eu/info/departments/communications-networks-content-and-technology_ro) prin [portalul european de date](https://www.europeandataportal.eu/ro/homepage)
* [Comisia Europeană (Direcția Generală Informatică),](https://ec.europa.eu/info/departments/informatics_ro) prin [programul ISA²](https://ec.europa.eu/isa2/home_en)
* [Comisia Europeană (Direcția Generală Piață Internă, Industrie, Antreprenoriat și IMM-uri)](http://ec.europa.eu/growth/)
* [Autoritatea Europeană pentru Siguranța Alimentară](http://www.efsa.europa.eu/)
* [Grupul operativ privind Identificatorul european de legislație (ELI)](https://eur-lex.europa.eu/eli-register/about.html)

Pentru a participa și afla mai multe sau pentru a urmări evenimentul, accesați <https://publications.europa.eu/en/web/eudatathon>